Pariisi, rakkaudella

Pariisi, rakkaudella (Paris, je t’aime) on vuonna 2006 ensi-iltansa saanut elokuva, joka koostuu eri ohjaajien 18 lyhyestä, eri puolille Pariisia sijoittuvasta lyhytelokuvasta. Huippuohjaajien lisäksi mukana on kansainvälisiä näyttelijäkuuluisuuksia.

Mukana ovat ohjaajat Bruno Podalydès, Paul Mayeda Berges, Gurinder Chadha, Sylvain Chomet, Joel ja Ethan Coen, Gena Rowlands, Wes Craven, Alfonso Cuarón, Nobuhiro Suwa, Christopher Doyle, Vincenzo Natali, Richard LaGravenese, Olivier Assayas, Oliver Schmitz, Isabel Coixet, Alexander Payne, Tom Tykwer, Walter Salles, Daniela Thomas, Yolande Moreau ja Gus Van Sant.

Elokuvan osat
Montmartre, ohjaajana Bruno Podalydès. Rooleissa Bruno Podalydès ja Florence Muller. Mies autossa puhelee itsekseen. Näkee naisen pyörtyvän ja menee auttamaan.

Quais de Seine, ohjaajana Gurinder Chadha. Rooleissa Cyril Descours ja Leïla Bekhti. Nuori muslimi rakastuu ei-muslimiin.

Le Marais, ohjaajana Gus Van Sant. Rooleissa Gaspard Ulliel, Elias McConnel ja Marianne Faithfull. Mies ja nainen saapuvat Pariisin keskustan liikkeeseen. Mies aloittaa keskustelun liikkeessä olevan toisen miehen kanssa ranskaksi, muttei tahdo saada selvää tämän puheesta.

Tuileries, ohjaajina Coenin veljekset. Näyttelijänä Steve Buscemi. Mies sekaantuu metroasemalla rakastavaisten riitaan.

Loin du 16ème, ohjaajina Walter Salles ja Daniela Thomas. Näyttelijänä Catalina Sandino Moreno. Lähiössä asuva nainen laulaa vauvalleen ja lähtee keskustaan työhönsä hienon perheen kotiapulaiseksi. Siellä hän laulaa samaa laulua perheen vauvalle.

Porte de Choisy, ohjaus Christopher Doyle. Rooleissa Barbet Schroeder ja Li Xin. 

Bastille, ohjaus Isabel Coixet. Rooleissa Leonor Watling, Sergio Castellitto ja Miranda Richardson. Vaimonsa sairastuttua mies päättää lakata tapaamasta rakastajatartaan.

Place des Victoires, ohjaajana Nobuhiro Suwa. Näyttelijöinä Juliette Binoche ja Willem Dafoe. Nainen, hänen kuollut lapsensa ja cowboy.

Tour Eiffel, ohjaajana Sylvain Chomet. Rooleissa Paul Putner ja Yolande Moreau. Poika kertoo, miten hänen miimikkovanhempansa tapasivat.

Parc Monceau, ohjaajana Alfonso Cuarón. Rooleissa Nick Nolte ja Ludivine Sagnier. Mies ja nainen tapaavat huolimatta siitä, ettei eräs kolmas henkilö niin haluaisi.

Quartier des Enfants Rouges, ohjaus Olivier Assayas. Rooleissa Maggie Gyllenhaal ja Lionel Dray. Amerikkalainen näyttelijä rakastuu pariisilaiseen huumevälittäjäänsä.

Place des fêtes, ohjaajana Oliver Schmitz. Rooleissa Seydou Boro ja Aïssa Maïga. Veitseniskun saanut mies kohtaa nuoruuden rakastettunsa.

Pigalle, ohjaajana Richard LaGravenese. Näyttelijöinä Bob Hoskins ja Fanny Ardant. Pariskunta yrittää sytyttää uudelleen hiipunutta rakkauden liekkiään.

Quartier de la Madelaine, ohjaajana Vincenzo Natali. Rooleissa Elijah Wood ja Olga Kurylenko. Nuori mies saapuu Pariisiin ja rakastuu vampyyriin.

Père-Lachaise, ohjaus Wes Craven. Rooleissa Emily Mortimer, Rufus Sewell ja Alexander Payne. Pariskunta löytää uudelleen rakkauden Oscar Wilden avulla.

Faubourg Saint-Denis, ohjaajana Tom Tykwer. Rooleissa Natalie Portman ja Melchior Beslon. Sokean miehen ja näyttelijän välinen rakkaus.

Quartier Latin, ohjaajana Gena Rowlands. Rooleissa Gérard Depardieu, Ben Gazzara ja Gena Rowlands. Aviopari tapaa viimeisen kerran kahvilassa ennen avioeronsa julistamista.

14ème arrondissement, ohjaajana Alexander Payne. Rooleissa Margo Martindale. Keski-ikäinen, unelmiensa Pariisiin asumaan asettunut amerikkalaisnainen kertoo elämästään ranskan kielen kurssilla.

Lähteet 

Luokka:Vuoden 2006 ranskalaiset elokuvat
Luokka:Ranskalaiset romanttiset draamaelokuvat
Luokka:Independent-elokuvat
Luokka:Episodielokuvat